钦定古今图书集成/理学汇编/经籍典/第078卷 > 宋洪迈容斋随笔 > 《易卦四德》
## 钦定古今图书集成/理学汇编/经籍典/第078卷 > 宋洪迈容斋随笔 > 《易卦四德》

《易》“元、亨、利、贞”，谓之四德，唯乾坤为能尽之。若《屯》《随》二
卦，但大亨、贞，《临》《无妄》《革》三卦，皆大亨以正而已。有亨、
利、贞十一，《蒙》《同人》《离》《咸》《兑》《恒》《遁》《萃》《涣》《小过》《既济》也。元、
亨、利者一，《蛊》也；利贞者八，《大畜》《大壮》《明夷》《家人》《中孚》
《蹇》《损》《渐》也；亨贞者三，《需》《困》《旅》也；元亨者三，《大有》《升》《鼎》
也；亨利者五，《贲》《复》《大过》《巽》《噬嗑》也。亨者九，《小畜》《履》《泰》
《谦》《节》《坎》《震》《丰》《未济》也。利者五，《讼》《豫》《解》《益》《夬》也。贞者四，
《师》《比》《否》《颐》也。唯八卦皆无之，《观》《剥》《晋》《睽》《姤》《归妹》《井》《艮》
也。若以卦象索之，如《剥》《睽》《姤》，犹可强为之辞，他则不
复容拟议矣。